hotchpotch/miracl-hf-unified huggingface dataset:
Mtaguso wa pili wa Konstantinopoli
Mtaguso wa pili wa Konstantinopoli uliitishwa na kaisari Justiniani I mwaka 553 kwa lengo la kupatanisha tena na Kanisa Katoliki Wakristo wote wa Misri, Syria n.k. waliojitenga miaka 100 iliyopita kufuatana na Mtaguso wa Kalsedonia.
Kwa ajili hiyo kaisari huyo alifanya yalaaniwe maandishi ya Wanestori watatu (Teodoro wa Mopsuestia, Teodoreto wa Kiro na Iba wa Edesa) yaliyochukiwa sana na Wamisri.
Pia mtaguso mkuu huo ulilaani baadhi ya mafundisho wa Origene.
Walihudhuria maaskofu 168; kati yao 11 walitokea magharibi. Kumbe Papa Vigili (537-555), pamoja na maaskofu wengine 12 wa magharibi walikataa kuhudhuria ingawa walikuwepo Konstantinopoli, ila mwaka uliofuata alikubali maamuzi ya mtaguso.
Hatimaye Papa Gregori I (590-604) aliutambua kama mtaguso mkuu kwa sababu haukuharibu kitu. Hivyo Wakristo wengi wanahesabu mtaguso huo kuwa wa tano kati ya Mitaguso ya kiekumeni, ingawa lengo halikufikiwa, kwa kuwa Wamisri waliendelea kukataa mtaguso wa Kalsedonia.
Mtaguso wa tatu wa Konstantinopoli
Mtaguso wa tatu wa Konstantinopoli unahesabiwa na Wakristo wengi kuwa wa sita kati ya Mitaguso ya kiekumene.
Uliitishwa tarehe 7 Novemba 680 ukafungwa tarehe 16 Septemba 681.
Kaisari Konstantino IV wa Konstantinopoli ndiye aliyeuitisha na kuuendesha kuanzia tarehe 7 Novemba 680 hadi tarehe 16 Septemba 681.
Suala kuu lililosumbua Wakristo wa karne VII lilimhusu Yesu Kristo upande wa utashi. Ulikuwa unaenea mtazamo wa kwamba hakuwa na utashi wa kibinadamu, bali ule wa Kimungu tu.
Lakini wamonaki Sofronio wa Yerusalemu na Maksimo Muungamadini walipinga vikali jaribio hilo la kuleta upatanisho wa Waorthodoksi wa Mashariki (Wamisri n.k.) kwa kumpunguza Yesu katika ubinadamu wake kamili uliosisitizwa na Mtaguso wa Kalsedonia (451).
Vilevile Papa Martin I (649-655), katika mtaguso uliofanyika Laterani, alilaani mtazamo huo, kinyume cha Kaisari na Patriarki wa Konstantinopoli.
Katika Mtaguso wa tatu wa Konstantinopoli Konstantino IV wa Bizanti alikubaliana na Papa Agatoni (678-681), na hivyo Mtaguso wa tatu wa Konstantinopoli ulilaani rasmi mtazamo wa kwamba Yesu hakuwa na utashi wa kibinadamu.
Maksimo Muungamadini
Maksimo Muungamadini alizaliwa mwaka 580 akafariki Schemaris (Lazica) mwaka 662.
Anaheshimiwa na Kanisa Katoliki, Waorthodoksi na wengineo kama mtakatifu na babu wa Kanisa.
Sikukuu yake inaadhimishwa tarehe 21 Januari au 13 Agosti.
Jina la pili aliongezewa kutokana na mateso yaliyompata kwa ajili ya imani sahihi: alikatwa mkono wa kulia na ulimi asiweze kuendelea kuitetea wala kwa maandishi wala kwa sauti.
Mtaguso wa tatu wa Konstantinopoli ulimpa ushindi baada ya kifo chake.
Kolojojo
Kolojojo ni ndege wadogo wa jenasi "Macrosphenus" ambao zamani waliainishwa katika Sylviidae, familia ya kucha. Sasa wataalamu wanakubaliana kwamba labda ndege hawa ni kundi lao lenyewe pamoja na vikucha na spishi nyingine za kucha wa Afrika. Kwa sasa hakuna uhakika kama ndege hawa wote waunda familia yao au wamo katika familia mbalimbali. Kufuatana na uchanganuzi wa juzi wa DNA inawezekana kama spishi moja, "Macrosphenus kretschmeri", si kolojojo lakini aina ya korogoto au nyembelele. Kolojojo wanafanana na shoro, kuchanyika na kuchamsitu ambao zamani waliainishwa pia katika familia Sylviidae, lakini kolojojo ni wadogo zaidi na wana domo refu na mkia mfupi lakini si mfupi kama ule wa vikucha. Rangi yao kuu ni zaituni, njano tumboni na njano, machungwa au nyekundu mbavuni. Hula wadudu ambao huwatafuta kwa mashina na matawi ya miti na mitambaa. Mwenendo wao wa kuzaa na kujenga tago haujulikani.
Mtaguso wa pili wa Nisea
Mtaguso wa pili wa Nisea uliitishwa na malkia Irene wa Bizanti mwaka 787, ili kujadili matumizi ya picha takatifu na sanamu katika Ukristo, kutokana na ombi la Papa Adrian I (772-795).
Wakristo wengi wanauhesabu kuwa wa saba kati ya Mitaguso ya kiekumeni. Ni wa mwisho kufanyika wakati wa mababu wa Kanisa.
Mtaguso mkuu huo ulihitajika ili kumaliza mabishano makali kuhusu sanamu za Kikristo yaliyochukua zaidi ya miaka 100 hasa katika Dola la Roma Mashariki yakimalizika mwaka 843 tu.
Chanzo ni uamuzi wa kaisari Leo III wa Bizanti (717-741) wa kuteketeza sanamu zote ili kujilinganisha na Waislamu waliotishia utawala wake na kujenga uhusiano mzuri nao.
Ndio mwanzo wa mabishano makubwa yasiyoishia katika hoja na maandishi, bali yalichukua uhai wa watu, hasa waliodhulumiwa na serikali.
Patriarki wa Konstantinopoli alilazimika kujiuzulu, lakini uamuzi wa kaisari ulizidi kupingwa na Wakristo wengi, hasa wamonaki na mwanateolojia Yohane wa Damasko. Mapapa wa Roma pia walipinga uamuzi huo.
Sera ya dola ilibadilika aliposhika uongozi Irene kwa niaba ya mtoto wake mdogo Konstantino VI wa Bizanti.
Mtaguso ulianza Konstantinopoli mwaka 786, lakini ulipoingiliwa na jeshi waliowaunga mkono maaskofu wengi waliopinga sanamu, Irene aliuhamishia Nisea ambapo vilifanyika vikao 7 kuanzia tarehe 28 Septemba 787. Cha mwisho kilifanyika katika ikulu tarehe 23 Oktoba 787.
Pamoja na maaskofu 300 hivi wa dola hilo, walihudhuria wamonaki wengi. Papa alituma mabalozi wake wawili na barua moja.
Mtaguso ulitofautisha heshima inayokubalika kwa sanamu na ibada isiyovumilika. Hoja kuu ni kwamba sanamu si kitu, ila inamwakilisha yule aliyechorwa ndani yake. Kimsingi sanamu zinakubalika kutokana na umwilisho wa Mwana wa Mungu uliomfanya atwae sura na kuonekana.
Mtaguso ulichukua pia maamuzi mbalimbali ili kurekebisha Kanisa.
Petro Krisologo
Petro Krisologo (Forum Cornelii, leo Imola, Italia, 380 hivi - Imola, 450 hivi) alikuwa askofu mkuu wa Ravenna (wakati huo mji mkuu wa mwisho wa Dola la Roma la Magharibi, leo katika mkoa wa Emilia-Romagna huko Italia kaskazini) aliyevutia umati wa watu kwenye imani kwa mafundisho yake yaliyo bora kwa hekima na ufasaha wa lugha.
Tangu zamani anaheshimiwa kama mtakatifu na babu wa Kanisa.
Mwaka 1729 Papa Benedikto XIII alimuongezea sifa ya mwalimu wa Kanisa.
Sikukuu yake inaadhimishwa kila mwaka tarehe 30 Julai.
Habari za maisha yake ni chache, tena si za hakika. Alichoandika Agnus, mwanahistoria wa Ravenna, mwaka 840 hivi, si cha kuaminika sana.
Alizaliwa huko Forum Cornelii, leo Imola, Italia, mwaka 380 hivi.
Alivyosimulia mwenyewe, alipewa ubatizo, malezi ya kidunia na ya kiroho na hatimaye daraja takatifu ya ushemasi na Korneli, askofu wa Imola.
Papa Sixtus III (au Papa Selestini I) alimteua kuwa askofu wa Ravenna mwaka 433. Chini yake Kanisa la mji huo lilipewa baadhi ya haki za jimbo kuu kwa sababu ya kuwepo ikulu ya Dola. Hasa lilipata sifa kutokana na uchungaji wake wenye ari pande zote, unaoshuhudiwa na hotuba zake nyingi.
Hotuba ya kwanza jimboni aliitoa mbele ya Gala Plasidia, binti wa Kaisari Theodosi I, ambaye baadaye akawa mtawala kwa niaba ya mwanae Kaisari Valentiniani III..
Akishirikiana na malkia huyo mwenye imani, alihamasisha ujenzi wa makanisa mazuri ajabu, hivi kwamba alipofariki yeye Ravenna, ambayo miongo michache ya nyuma ilikuwa kijiji kwenye madimbwi, iliweza kushindana na Konstantinopoli kwa mabasilika, vikanisa na monasteri, mbali na majumba.
Ni kati ya wachungaji bora wa wakati ule, akitekeleza mwenyewe kipeo cha askofu alichokichora hivi: “Kuwa ndani ya Kristo mtumishi huru wa wote”
Uadilifu na ari yake vilimvutia waamini wengi waliomuita "Krisologo" (kutoka Kigiriki, "Neno la dhahabu") kwa sababu ya mvuto wa kiroho na ufasaha wa mahubiri yake.
Tuna hotuba 183 za Petro, hasa za kufafanulia Biblia na za kumsifu Bikira Maria na Yohane Mbatizaji.
Petro alifafanua vizuri hasa fumbo la umwilisho na Kanuni ya Imani ya Mitume, akipinga uzushi wa Ario na ule wa Eutike. Alimuandikia huyo mwaka 449 ili akubali maamuzi ya Papa Leo I: “… kwa sababu mwenye heri Petro, ambaye anaishi na kuongoza akiwa katika ukulu wake mwenyewe, anawapa ukweli kuhusu imani wale wanaoutafuta”.
Kidenenda
Videnenda ni ndege wadogo wa jenasi "Cisticola" na "Incana" katika familia Cisticolidae. Chimbuko la jenasi lipo Afrika lakini spishi kadhaa zinatokea Ulaya na Asia pia, spishi moja hata mpaka Australia. Ndege hawa hupatikana kwa maeneo wazi, k.m. savana, jangwa, mbuga na mabwawa. Rangi yao kuu ni kahawia mara nyingi pamoja na michirizi mizito na pengine nyekundu au njano. Hula wadudu. Hulijenga tago lao kwa umbo wa kikombe ndani ya uoto mzito; mara nyingi tago limefunika na manyasi yaliyofumika. Jike huyataga mayai 3-5.
Petro wa Alkantara
Petro wa Alkantara, ambaye awali aliitwa Juan Garavita (Alcántara, Hispania 1499 - Arenas, Estremadura, 18 Oktoba 1562), alikuwa padri wa Kanisa Katoliki na mtawa wa shirika la Ndugu Wadogo.
Anaheshimiwa kama mtakatifu. Sikukuu yake inaadhimishwa kila tarehe 19 Oktoba.
Baba yake, Petro Garavita, alikuwa gavana wa mkoa, na mama yake alikuwa wa ukoo bora wa akina Sanabia. Kisha kusoma lugha na falsafa mjini kwake, alipokuwa na umri wa miaka 14 alipelekwa kusoma chuo kikuu cha Salamanca.
Alipomaliza, mwaka 1515 alijiunga na Wafransisko wa konventi ya urekebisho huko Manxaretes, na alipofikia miaka 22 alitumwa kuanzisha nyingine huko Badajoz.
Kisha kupata upadirisho mwaka 1524 mwaka uliofuata alichaguliwa "guardiano" (kiongozi wa jumuia) ya Robredillo.
Alipata sifa kama mhubiri: hotuba zake, zilizofuata hasa Biblia, zililenga watu duni zaidi.
Kisha kuchaguliwa mtumishi wa kanda ya Mt. Gabrieli mwaka 1538, Petro alitunga katiba kali akaipendekeza kwenye mkutano wa kanda huko Plasencia mwaka 1540, lakini alikataliwa. Hapo akajiuzulu akaenda na Yohane wa Avila kwenye milima ya Arabida (Ureno), akajiunga na padri Martino wa Santa Maria kuishi upwekeni.
Baada ya ndugu wengine kujiunga nao, jumuia nyingi ndogondogo zilianzishwa. Petro akachaguliwa kuwa guardiano na mlezi wa wanovisi huko Pallais. Mwaka 1560 jumuia hizo ziliunda kanda ya Arabida.
Aliporudi Hispania mwaka 1553, aliishi upwekeni zaidi ya miaka miwili, halafu akaenda miguu mitupu hadi Roma akakubaliwa na Papa Julio III aanzishe konventi fukara kadhaa chini ya mamlaka ya mkuu wa Wakonventuali.
Mwaka 1556 konventi hizo ziliunda kanda ndogo chini ya Petro; halafu mwaka 1561 kanda kamili, jina lake "Mt. Yosefu".
Bila ya kujali upinzani uliompata awali, alitunga katiba kali zaidi iliyoongoza urekebisho huo mpya ulioenea haraka Hispania na Ureno.
Mwaka 1562 kanda hiyo ilihamishwa chini ya mamlaka ya mkuu wa Waoservanti.
Kati ya watu waliompenda kuna watakatifu Fransisko Borgia, Yohane wa Avila na Teresa wa Yesu. Barua ya Petro kwa bikira huyo ya tarehe 14 Aprili 1562 ndiyo iliyomtia moyo wa kuanzisha monasteri ya kwanza ya urekebisho wa Wakarmeli Peku huko Avila tarehe 24 Agosti mwaka huohuo.
Kitabu cha Teresa juu ya "Maisha yake mwenyewe" kina habari nyingi kuhusu Petro na karama zake. Mwenyewe anashuhudia kwamba alimtokea mara baada ya kufa na kumuambia, "Heri toba iliyonipatia utukufu mkubwa namna hii".
Zaidi ya "Katiba" na "barua" nyingi kuhusu maisha ya kiroho, aliandika "Kitabu juu ya sala", kilichoenea na kutafsiriwa katika lugha mbalimbali.
Alitangazwa mwenye heri na Papa Gregori XV tarehe 18 Aprili 1622; na mtakatifu na Papa Klementi IX tarehe 28 Aprili 1669.
Kutokana na urekebisho wa kitawa alioushughulikia lilitokana tawi la Pekupeku. Pia alichangia urekebisho wa Wakarmeli ulioanzishwa na Teresa wa Yesu: ndiyo sababu katika Basilika la Mt. Petro huko Vatikani sanamu yake inashika nafasi kati ya waanzilishi muhimu zaidi wa historia ya Kanisa.
Magamaga
Magamaga ni ndege wadogo wa jenasi mbalimbali katika familia Cisticolidae. Wanafanana na videnenda lakini mkia wao ni mrefu zaidi na hawana michirizi mizito. Karibu na nusu ya spishi za "Prinia" zinatokea Asia lakini spishi zote nyingine zinatokea Afrika. Hawa ni ndege wa maeneo wazi yenye manyasi marefu na vichaka. Hula wadudu. Hulijenga tago lao kwa umbo wa kikombe ndani ya manyasi au kichaka karibu na ardhi; mara nyingi tago limefunika. Jike huyataga mayai 2-5.
Meghri
Meghri (Kiarmenia: "Մեղրի"; pia kwa jina la Kirumi Mergi, Megry, Megri, na Mogri) ni mji uliopo mjini kusini mwa nchi ya Armenia, kwenye mkoa wa Syunik karibu kabisa na mpaka wa nchi ya Iran. Uchumi wa mji unategemea sana viwanda vya vyakula, na hasa viwanda vya kuoka mikate. Katika sensa iliyofanyika mnamo mwaka wa 2002, idadi ya wakazi wanaoishi mjini hapa ilikadiriwa kufikia kiasi cha 7,900.
Metsamor
Metsamor (Kiarmenia: "Մեծամոր") ni mji uliopo katika Mkoa wa Armavir huko nchini Armenia. Kiwanda cha Umeme wa Nyuklia cha Armenia kinaitwa Metsamor Nuclear Power Plant kipo mjini hapa. Metsamor ilijengwa mnamo mwa 1979 kwa ajili ya nyumba za wafanyakazi wa Metsamor Nuclear Power Plant. Kiwanda hicho cha kuzalishia umeme kilikuja kufungwa mnamo mwaka wa 1989 kwa kufuatia hali ya tetemeko la ardhi ambalo lilipelekea kufungwa kwa kiwanda. Kiwanda hicho kilikuja kufunguliwa tena mnamo mwaka wa 1996 baada ya kuweka vizuizi imara vya tishio la tetemeko la ardhi. Leo hii, kwa haraka-haraka inazalisha umeme wa asilimia 30 mpaka 35 ya mahitaji ya umeme kwa Armenia.
Mkoa wa Córdoba (Argentina)
Córdoba ni jina la kutaja mkoa ulioko nchini Argentina. Mji mkuu wake ni Córdoba.
Uruapan, Michoacán
Uruapan ni mji katika jimbo la Michoacán.
Mji upo m 1,921 kutoka juu ya usawa wa bahari. Mwaka 2005 ilikuwa na wakazi 279,229 mjini, pamoja na mitaa ya jirani rundiko la mji lina wakazi 1,000,000. Uneo lake ni 368.4 km².
Pahali pa vipepeo ni karibu na mji.
Mji ulianzishwa na Fray Juan de San Miguel mwaka 1533.
Mr. Blue
Khery Sameer Rajab (amezaliwa tar. 14 Aprili 1987) ni msanii wa muziki wa R&B na Bongo Flava kutoka nchini Tanzania. Anafahamika zaidi kwa jina lake la kisanii kama Mr. Blue. Alifanikiwa kujizolea umaarufu mkubwa huku akipendwa na wapenzi na mashabiki, mara tu baada ya kuingia katika fani ya muziki na wimbo wake 'Mr Blue'. Ambapo baadaye ikaja kuwa kama ndiyo jina lake la kisanii.
Mr Blue alikuwa gumzo na wimbo 'Mr Blue' kabla ya kuja kupata umaarufu zaidi na wimbo wake wa 'Mapozi', ambao ndiyo uliomzidishia kupendwa kutokana na mpangilio wa mashairi na sauti aliyotumia pamoja na maujanja ya ala ya muziki wenyewe.
Mr Blue alizaliwa 14 Aprili mwaka 1987, ni mtoto wa tatu kati ya wanne kwa kuzaliwa katika familia ya mzee Sameer Alhaji Alhad Ally mwenye asili ya Ki-Sudan.
Elimu yake ya msingi aliipata katika shule ya Gerezani ambako alihitimu mwaka 1999, lakini hakuweza kumaliza elimu ya sekondari katika Shule ya Sekondari ya Dar es Salaam, ambako aliishia kidato cha pili mwaka 2004.
Alipoulizwa ni kitu gani kilichosababisha hadi kukatisha masomo ya sekondari, alisema: "Muziki ndio ulionifanya nikaacha shule, lakini bado nahitaji kusoma na baada ya muda kadhaa nategemea kujiendeleza kimasomo nje ya nchi." Japo baadae mwaka 2014 alikuja kufafanua changamoto zilizokuwa zikimkabili katika kipindi cha televisheni kiitwacho mkasi, kinachoongozwa na Salama Jabir, kikubwa alisema mahitaji ya kifedha yalikuwa makubwa na ulifika wakati alilazimika aidha kuchagua muziki au shule, kwa kuwa muziki ulikuwa ukitatua tatizo la kifedha, basi hakuwa na budi kuchagua muziki
Akizungumzia hatua waliyochukua wazazi wake kutokana na kuacha kwake shule kwa sababu ya muziki, anasema hawakumgombeza kwani walijua ni ujana tu unamsumbua huku wakiamini itafikia wakati atatulia
Mr Blue alianza kujihusisha na masuala ya muziki mwaka 1999, na kilicho sababisha ajiingize katika fani hiyo ni kaka zake waaliojulikana kwa majina ya The Boy Stain na Obrey, ambao nao walikuwa wakijihusisha na suala zima la muziki.
Lakini hakuanza kuimba moja kwa moja, bali alikuwa akifuatilia tu jinsi gani muziki unavyokua, na mwaka 2001 ndipo nilipojiingiza zaidi kwa kuanza kuimba katika sherehe mbalimbali za 'Macamp.
"Mwaka 2003 kuelekea 2004 ndipo alipotoka na wimbo wake wa 'Mr Blue' ambao ndiyo ulioanza kumapatia umaarufu.
Wakati akitamba na kibao chake hicho, lakini hakutaka mashabiki wamsahau mapema, hivyo aliamua kutoa kibao kingine kilichokwenda kwa jina la 'Mapozi', ambacho kilimtangaza na kupiga hatua kupitia nyimbo hizo.
Mr Blue ambaye albamu yake ya kwanza ilikwenda kwa jina la 'Mr Blue' na ya pili ni 'Yote Kheri'.
Pia anawashukuru mama yake mzazi Halima Rajab na baba yake Sameer Alhaj Alhad Ally kwa kumruhusu kujikita katika muziki.
Pia aliwahi kuwa na mahusiano na msanii mwenzake anayejulikana kama Naj anayeishi jijini London. uhusiano huo uliisha kitambo kidogo na sasa Mr. Blue ana mke.
Chris Brown (albamu)
Chris Brown ni jina la kutaja albamu kwanza ya msanii wa muziki wa R&B-Kimarekani Chris Brown. Kama jinsi ilivyo kwa wasanii wengi wa Marekani, yaani, jina la msanii ndiyo jina la albamu - hasa za kwanza huwa wanatoa jina lao. Albamu ilitolewa mnamo tar. 29 Novemba 2005 nchini Marekani kupitia studio Jive Records. Ilipata mafanikio makubwa kabisa kibiashara na kutunukiwa platinamu mbili mfululizo na Recording Industry Association of America (RIAA) kwa kufanya vizuri kwa Marekani na kuuza nakala milioni 3 kwa hesabu ya dunia nzima.
Toleo la kawaida
Nyimbo za ziada
Kimataifa (nje ya Amerika ya Kaskazini)
Thug Life: Volume 1
Thug Life: Volume 1 ilikuwa albamu ya kwanza kutolewa na kundi la Thug Life, lililoanzishwa na rapa Tupac Shakur, na ilitolewa mnamo tar. 26 Septemba 1994. Awali albamu ilitolewa na studio ya Shakur ya Out Da Gutta Records. Kwa kufuatia upondaji mkubwa juu ya muziki wa gangsta rap kwa kipindi hicho, toleo halisi la albamu likatiwa kapuni na kurekodiwa upya na nyimbo nyingine mpya kibao na zile baadhi za awali kukatwa. Ilisemekana kwamba 2Pac alitengeneza matoleo mengine mawili ya albamu hii, yenye nyimbo kibao ambazo bado hazikutolewa. Kundi linaunganishwa na Big Syke, Macadoshis, Mopreme, The Rated R na Tupac Shakur. Miongoni mwa nyimbo kali kutoka kwenye albamu hii ni pamoja na "Bury Me a G","Cradle to the Grave", "Pour Out a Little Liquor", "How Long Will They Mourn Me?" na "Str8 Ballin". Mnamo mwaka wa 1996 Big Syke na Shakur walipanga watengeneze toleo la pili la "Thug Life: Vol. 2 - Out On Bail" ambayo ilitakiwa itolewe na studio ya Makaveli Records, lakini yale mauaji ya mwisho ya mjini Las Vegas yamesababisha hili lisiwe kweli. Japokuwa awali albamu ilitolewa chini ya studio ya Shakur ya Out Da Gutta, Amaru Entertainment, studio ambayo inamilikiwa na mama yake Tupac Shakur, imekuwa ikipata haki zake. "Thug Life: Volume 1" ilitunukiwa Dhahabu
San Juan Bautista Tuxtepec, Oaxaca
San Juan Bautista Tuxtepec (Kinahuatl: "juu ya kilima cha sungura") ni mji katika jimbo la Oaxaca huko nchini Mexiko. Mwaka wa 2005 ilikuwa na wakazi wapatao 144,555 wanaosihi mjini hapa. Mji upo m 20 kutoka juu ya usawa wa bahari.
Mji ulianzishwa mwaka 1825.
Pete Rock &amp; CL Smooth
Pete Rock & CL Smooth lilikuwa kundi la muziki wa hip hop lenye athira kubwa ya East Coast hip hop. Kundi linaunganishwa na watu wawili, ambaye ni Pete Rock na CL Smooth.
Mount Vernon, New York
Mount Vernon ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 68,000 wanaoishi katika mji huu. Mji upo m 33 kutoka juu ya usawa wa bahari.
De La Soul
De La Soul ni jina la kutaja kundi la muziki wa hip hop linalounganishwa na wasanii kutoka mjini Long Island, New York, Marekani. Kundi lilianzishwa mnamo mwaka wa 1987. Kundi linafahamika sana kwa mtindo wao wa kuchukua sampuli za nyimbo nyingine na kufanya sampuli hizo kiumeme-umeme na mchango wao mkubwa katika kueneza mtindo wa jazz rap na alternative hip hop.
Wanachama wa kundi ni pamoja na Kelvin Mercer, David Jude Jolicoeur na Vincent Mason, wanafahamika kwa majina kadhaa ya utani. Watatu hao walianzisha kundi hili wakiwa sekondari na kupata mtawasha wa mtayarishaji wa rekodi za muziki wa hip hop bwana Prince Paul wakiwa na tepu ya mfano ya wimbo wa "Plug Tunin'".
Long Island
Long Island ni mkubwa visiwa vya Atlantiki, katika jimbo la New York, Marekani.
A Tribe Called Quest
A Tribe Called Quest ni kundi la muziki wa hip hop kutoka nchini Marekani. Kundi lilianzishwa mnamo mwaka wa 1985, na linaunganishwa na rapa/mtayarishaji Q-Tip, rapa Phife Dawg aka Phife Diggy (Malik Taylor), na DJ/mtayarishaji Ali Shaheed Muhammad.
Mwanachama wa nne, rapa Jarobi White, aliondoka kundini baada ya kutoa albamu yao ya kwanza na kurudi tena kundini mnamo mwaka wa 1991. Akiwa na De La Soul, kundi lilikuwa sehemu ya kati ya Native Tongues Posse, na wamefurahia mafanikio ya pamoja hasa baada ya kila kundi kuwa kimpango wake kwa mkusanyiko huo. Uvumbuzi wao unayeyusha hip hop na jazz umefanya uwe na mgongano mkubwa katika muziki wa hip hop, umesaidia kupanua wigo wa sanaa ya utayarishaji wa muziki wa hip hop.
Nyimbo zao nyingi kama vile "Bonita Applebum", "Can I Kick It?", "I Left My Wallet in El Segundo", "Scenario", "Check the Rhime", "Jazz (We've Got)", "Award Tour" na "Electric Relaxation" hutazamiwa kama classic na jumuiya za hip hop. Wametoa albamu tano kati ya 1990 na 1998. LP zao za kwanza zilikuwa maarufu mno, lakini kundi lilivunjika mnamo mwaka wa 1998. Mnamo 2006, kundi limeungana tena na kufanya ziara kadha wa kadha nchini Marekani, na kutoa ahadi ya kwamba watatoa albamu baada ya kufanya kazi katika mastudio kadha wa kadha.
Kundi hutazamiwa kama miongoni mwa makundi wavumbuzi wa alternative hip hop, kwa kusaidia kuweka njia ya kwa wasanii wapya wa hip hop. John Bush wa Allmusic kawaita "kundi la rap lenye akili zaidi la miaka 1990," wakati wahariri wa About.com wamewapa nafasi ya #4 kwenye orodha yao "Makundi 25 ya Rap ya Muda Wote."
Mwaka wa 2005, A Tribe Called Quest wamepata Tuzo ya Special Achievement Award kwenye "Billboard" R&B Hip-Hop Awards huko mjini Atlanta. Mwaka wa 2007, kundi pia lilipewa heshima yake kwenye .
Wu-Tang Clan
Wu-Tang Clan ni kundi la muziki wa hip hop lenye makazi yake huko mjini New York City nchini Marekani. Kundi linaunganishwa na wasanii kama vile RZA, GZA, Method Man, Raekwon, Ghostface Killah, Inspectah Deck, U-God, Masta Killa, na hayati Ol' Dirty Bastard
GZA
Gary Grice (amezaliwa 22 Agosti, 1966) ni msanii wa muziki wa hip hop kutoka nchini Marekani. Anafahamika kwa jina lake la kisanii kama GZA na The Genius. Pia anajulikana kuwa kama mwanachama mwanzilishi wa kundi la muziki wa hip hop za kigumu la Wu-Tang Clan na kujumuika nao kwenye maalbamu yao kadhaa - na kisha baadaye kuja kama msanii wa kujitegemea na kupata mafanikio kibao.
Method Man
Clifford Smith (amezaliwa tar. 1 Aprili 1970) ni msanii wa muziki wa hip hop, mtayarishaji wa rekodi, na mwigizaji kutoka nchini Marekani. Anafahamika sana kwa jina lake la kisanii kama Method Man au Meth. Yeye ni mmoja kati ya wanaounda kundi zima la muziki wa hip hop la Wu-Tang Clan. Amechukua jina lake la kisanii kutoka kwenye filamu moja hivi ya mwaka wa 1979 iliyokwenda kwa jina la "The Fearless Young Boxer" - pia inajulikana kama "Method Man". Huyu ni mmoja kati ya nusu kundi, yaani, Method Man na Redman. Amepata kushinda Tuzo ya Grammy akiwa kama Rapa bora kwa ajili ya wimbo alioimba na Mary J. Blige wa "I'll Be There for You/You're All I Need to Get By".
Raekwon
Corey Woods (amezaliwa 12 Januari, 1970) ni msanii wa rap na hip hop kutoka nchini Marekani. Anafahamika zaidi kwa jina lake la kisanii kama Raekwon (pia huitwa "Raekwon the Chef"). Huyu ni mmoja kati ya wanaounda kundi zima la muziki wa hip la Wu-Tang Clan. Alitoa albamu yake ya kwanza akiwa kama msanii wa kujitegemea mnamo mwaka wa 1995. Albamu ilikwenda kwa jina la "Only Built 4 Cuban Linx...", na akaendelea kufanya shughuli zake akiwa kama msanii wa kujitegemea huku akiwa na washikaji zake wa Wu-Tang Clan. Mnamo mwaka wa 2009, Raekwon ametoa toleo la pili la albamu yake ya kwanza na kuipa sifa ileile, "Only Built 4 Cuban Linx... Pt. II".
Ghostface Killah
Dennis Coles (amezaliwa tar. 9 Mei 1970) ni msanii wa muziki wa hip hop kutoka nchini Marekani. Anafahamika zaidi kwa jina lake la kisanii kama Ghostface Killah. Huyu ni mmoja kati ya wanaounda kundi zima la Wu-Tang Clan. Baada ya kundi kuambulia mafanikio yake makubwa kwa kutoa albamu yao ya kwanza iliyokwenda kwa jina la "Enter the Wu-Tang (36 Chambers)" , huyu bwana naye akaamua kujiendeleza mwenyewe akiwa kama msanii wa kujitegemea na kuweza kupata mafanikio kibao. Ghostface Killah akatoa albamu yake ya kwanza iliyokwenda kwa jina la "Ironman", ambayo ilipokewa vyema sana na watathmini wa masuala ya muziki. Akaendeleza kazi yake, na kutengeneza albamu zake zilizojishindia tuzo kemekem. Albamu hizo ni pamoja na "Supreme Clientele", "Fishscale", na "The Big Doe Rehab".
Ghostface Killah ni maarufu mno kwa staili yake ya sauti kubwa, kuchana kwa haraka-haraka, na staili yake ya kuimba kama hataki huku akiwa anatia mbwembwe za maneno ya kitaa-kistori fulani ya kujitambua".
Ghostface Killah amezaliwa na kukulia mjini Stapleton kwenye nyumba za miradi huko New York. Kwenye wimbo wake wa kujielezea mwenyewe wa "All That I Got Is You", Ghost anaelezea maisha yake ya utoto. Ana rap akielezea jinsi alivyokua kwenye mjengo wa vyumba vitatu vya kulalia bila baba yake, ambaye alimwacha tangu akiwa na umri wa miaka sita.
Inspectah Deck
Jason Hunter (amezaliwa tar. 6 Julai 1970) ni msanii wa muziki wa hip hop, rapa, mtayarishaji, na mwigizaji kutoka nchini Marekani. Anafahamika zaidi kwa jina lake la kisanii kama Inspectah Deck (pia anajulikana kama Rebel INS). Yeye ni mmoja kati ya wanaounda kundi zima la Wu-Tang Clan. Pia anajulikana kwa staili ya ushairi wake, kwa bahati mbaya, hakuambulia mafanikio mazuri ya kibiashara katika kazi zake za kujitegemea kama jinsi walivyopata wenzi wake kama vile Ghostface Killah au Method Man, ingawa bado anaendelea kuheshimiwa na kuendelea kutoa maujanja mapya kibao.
U-God
Lamont Jody Hawkins (amezaliwa tar. 7 Oktoba 1970) ni msanii wa muziki wa hip hop kutoka nchini Marekani. Huyu ni mmoja kati ya wanaounda kundi zima la marapa la Wu-Tang Clan. Yeye amekuwa na kundi hilo tangu kuanzishwa kwake, na unajulikana kwa kuwa na kina kirefu, yaani, kwa staili yake ya kuimba kama anasinzia na kuweza kuibadili kuwa ya kigumu halafu ya laini. Huyu huenda akawa mwanachama mwenye daraja la chini sana kundini.
Hawkins alizaliwa mjini Brownsville, Brooklyn, New York. Lakini alihamia mjini Staten Island akiwa bado bwana mdogo. Awali alikuwa mpiga biti wa mwanachama wa Clan, Cappadonna, vilevile kuwa baadaye rafiki kubwa wa wanachama wenzi wa kundini, Method Man, Inspectah Deck, na Raekwon. Kabla ya kujiunga na kundi, U-God alivutiwa sana na rap ya Cappadonna. Baadaye kidogo akaja kuwa rafiki wa karibu wa RZA na Ghostface, na akaanza kupasuka kundini akitumia jina la Golden Arms, ambalo linatoka na filamu ya Kung-Fu ya The Kid with the Golden Arm. Baadaye akabadili jina lake na kujiita U-God. U-God has also stated that he has been diagnosed with schizophrenia.
3 Feet High and Rising
3 Feet High and Rising ni jina la albamu ya kwanza ya mwanamuziki wa hip hop wa De La Soul, ambayo ilitolewa mnamo mwaka wa 1989.23 Oktoba 2001 Tommy Boy Records reissue wa pamoja na bonus disc:
Tommy Boy Records
Tommy Boy Records ni studio ya muziki ya Kimarekani.
Iron Flag
Iron Flag ni albamu ya kundi la muziki wa hip hop la Marekani, Wu-Tang Clan, ambayo ilitolewa mnamo mwaka wa 2001.
LA Weekly
LA Weekly ni gazeti la Los Angeles, California nchini Marekani.
The Village Voice
The Village Voice ni gazeti litolewalo bure kila wiki huko mjini New York City, Marekani. Gazeti hili hujihusisha na makala za kimahojiano, uchambuzi wa mambo na utamaduni wa kisasa, utahakiki wa sanaa na matukio yanatokea huko mjini New York City. Pia husambazwa nchi nzima ya Marekani lakini kwa kiwango cha malipo maalumu.
Entertainment Weekly
Entertainment Weekly ni gazeti la Marekani.
Roxbury, Massachusetts
Roxbury na West Roxbury ni moja kati ya sehemu za mji wa Boston, Massachusetts.
Grandmaster Flash and the Furious Five
Grandmaster Flash and the Furious Five ni kundi la muziki wa hip hop lenye makazi yake huko mjini New York City nchini Marekani. Kundi linaunganishwa na wasanii kama vile Grandmaster Flash, Melle Mel, Kidd Creole, Robert Keith "Cowboy" Wiggins, Eddie "Mr. Ness/Scorpio" na Guy "Rahiem" Williams.
Kundi kuingiza Rock and Roll Hall of Fame mwaka 2007.
Run-D.M.C.
Run-D.M.C. ni kundi la muziki wa hip hop lenye makazi yake huko mjini New York City nchini Marekani. Kundi linaunganishwa na wasanii kama vile Joseph "DJ Run" Simmons, Darryl "D.M.C." McDaniels, and Jason "Jam-Master Jay" Mizell.
Kundi kuingiza Rock and Roll Hall of Fame tarehe wa 4 Aprili 2009.
Def Jam Recordings
Def Jam Records ni studio ya muziki nchini Marekani.
Public Enemy
Public Enemy ni kundi la muziki wa hip hop lenye makazi yake huko mjini New York City na Long Island nchini Marekani. Kundi linaunganishwa na wasanii kama vile Chuck D, Flavor Flav, Professor Griff, DJ Lord na The S1W.
Yo! Bum Rush the Show
Yo! Bum Rush the Show ni jina la albamu ya kwanza ya mwanamuziki wa hip hop wa Public Enemy, ambayo ilitolewa mnamo mwaka wa 26 Januari 1987.
Mkoa wa Misiones
Misiones ni jina la kutaja mkoa ulioko nchini Argentina. Mji mkuu wake ni Posadas.
Mkoa wa Salta
Salta ni jina la kutaja mkoa ulioko nchini Argentina. Mji mkuu wake ni Salta.
Mkoa wa Entre Ríos
Entre Ríos ni jina la kutaja mkoa ulioko nchini Argentina. Mji mkuu wake ni Paraná.
Mkoa wa Santiago del Estero
Santiago del Estero ni jina la kutaja mkoa ulioko nchini Argentina. Mji mkuu wake ni Santiago del Estero del Nuevo Maestrazgo au "Santiago del Estero".
Mkoa wa Corrientes
Corrientes ni jina la kutaja mkoa ulioko nchini Argentina. Mji mkuu wake ni San Juan de Vera de las Siete Corrientes au "Corrientes".
Mkoa wa Chaco
Chaco ni jina la kutaja mkoa ulioko nchini Argentina. Mji mkuu wake ni Resistencia.
Mkoa wa Río Negro
Río Negro ni jina la kutaja mkoa ulioko nchini Argentina. Mji mkuu wake ni ViedmaS.
Mkoa wa San Juan (Argentina)
San Juan ni jina la kutaja mkoa ulioko nchini Argentina. Mji mkuu wake ni San Juan de la Frontera au "San Juan".
Mkoa wa Jujuy
Jujuy ni jina la kutaja mkoa ulioko nchini Argentina. Mji mkuu wake ni San Salvador de Velasco en el Valle de Jujuy au San Salvador de Jujuy.
Mkoa wa Formosa
Formosa ni jina la kutaja mkoa ulioko nchini Argentina. Mji mkuu wake ni Formosa.
Mkoa wa Neuquén
Neuquén ni jina la kutaja mkoa ulioko nchini Argentina. Mji mkuu wake ni Neuquén.
Mkoa wa Chubut
Chubut ni jina la kutaja mkoa ulioko nchini Argentina. Mji mkuu wake ni Rawson.
Mkoa wa La Rioja (Argentina)
La Rioja ni jina la kutaja mkoa ulioko nchini Argentina. Mji mkuu wake ni La Rioja.
Mkoa wa Catamarca
Catamarca ni jina la kutaja mkoa ulioko nchini Argentina. Mji mkuu wake ni San Fernando del Valle de Catamarca.
Mkoa wa San Luis
San Luis ni jina la kutaja mkoa ulioko nchini Argentina. Mji mkuu wake ni San Luis.
Mkoa wa Santa Cruz, Argentina
Santa Cruz ni jina la kutaja mkoa ulioko nchini Argentina. Mji mkuu wake ni Río Gallegos.
Tierra del Fuego, Antaktiki na Visiwa vya Atlantiki Kusini
Tierra del Fuego, Antaktiki na Visiwa vya Atlantiki Kusini ni jina la kutaja mkoa ulioko nchini Argentina. Mji mkuu wake ni Ushuaia.
Mkoa wa La Pampa
La Pampa ni jina la kutaja mkoa ulioko nchini Argentina. Mji mkuu wake ni Santa Rosa.
Mkoa wa Tucumán
Tucumán ni jina la kutaja mkoa ulioko nchini Argentina. Mji mkuu wake ni San Miguel de Tucumán.
Mkoa wa Mendoza
Mendoza ni jina la kutaja mkoa ulioko nchini Argentina. Mji mkuu wake ni Mendoza del Nuevo Valle de La Rioja, au "Mendoza".
Mkoa wa Santa Fe
Santa Fe ni jina la kutaja mkoa ulioko nchini Argentina. Mji mkuu wake ni Santa Fe de la Vera Cruz au "Santa Fe".
Mkoa wa Buenos Aires
Buenos Aires ni mkoa wa Argentina. Mji mkuu ni La Plata.
Mikoa ya Bolivia
Hii ni orodha ya Mikoa ya Bolivia "(Kihispania: departamentos de Bolivia)" na ramani.
Masta Killa
Elgin Turner (amezaliwa tar. 8 Agosti 1969) ni msanii wa muziki wa hip hop kutoka nchini Marekani. Anafahamika zaidi kwa jina lake la kisanii kama Masta Killa. Huyu ni mmoja kati ya wanaounda kundi zima la muziki wa hip hop la Wu-Tang Clan. Japokuwa yeye ni miongoni mwa wanachama ambao wanajulikana kidogo sana kundini (amepata kushirkishwa kwenye wimbo mmoja tu wa katika albamu yao ya kwanza ya mwaka wa 1993, "Enter the Wu-Tang (36 Chambers)"), kwa kufuatia kuwekwa kando kwenye matayarisha kibao ya albamu, amepata kushiriki kwenye kazi za albamu za kundi na za kujitegemea tangu katikati mwa miaka ya 1990, na kuweza kutoa albamu yake ya kwanza kunako mwaka wa 2004, "No Said Date", na kupata tathmini nzuri na waainishaji wa muziki.
Ol' Dirty Bastard
Russell Tyrone Jones (15 Novemba 1968 – 13 Novemba 2004) alikuwa rapa na mtayarishaji, ambaye alikwenda kwa jina la kisanii la Ol' Dirty Bastard (mara kwa mara hufupishwa kama ODB). Huyu alikuwa mmoja kati ya walioanzisha kundi zima la hip hop la Wu-Tang Clan.
Ol' Dirty Bastard ameleta mambo ya ajabu na upimbi kwenye kundi la Wu-Tang Clan. Anafahamika sana kwa maujanja yake ya kushika microphone (yaani, anaimba kwa kufokafoka sana na maneno yake kama hayasikiki).
Cappadonna
Darryl Hill (amezaliwa 18 Septemba, 1969) ni msanii wa muziki wa hip hop kutoka nchini Marekani. Anafahamika zaidi kwa jina lake la kisanii kama Cappadonna.
Amepata kuwa mwanachama wa kundi la Wu-Tang Clan baada ya kufa kwa Ol' Dirty Bastard, na akaonekana kwenye albamu zao kabla ya uanachama wake, vilevile kuwa na mafanikio makubwa akiwa kama msanii wa kujitegemea. Mnamo mwaka wa 2007 kabla ya kutolewa kwa 8 Diagrams, akapata kuwa mwanachama rasmi wa kundi zima la Wu-Tang Clan na RZA mwenyewe.
Boyz n the Hood
Boyz n the Hood ni filamu ya hood ya mwaka wa 1991, ambayo imetungwa na kuongozwa na John Singleton. Kwenye filamu anacheza nyota Ice Cube, Cuba Gooding, Jr., Morris Chestnut, Nia Long, Angela Bassett, Regina King, na Laurence Fishburne. Filamu inaenelezea maisha ya kimaskini ya South Central (sasa hivi South) Los Angeles, California, na ilitengenezwa na kutolewa wakati wa majira ya joto ya mwaka wa 1991. Ilipata kushindanishwa kote kwenye "Mwongozaji Bora" na "Mchezo Bora" wakati wa ugawaji wa Tuzo za Academy mnamo mwaka wa 1991, na kumfanya Singleton mtu mdogo sana ambaye amepata kushindanishwa akiwa kama Mwongozaji na Mwafrika-Mwamerika wa kwanza kuchaguliwa kuwa kama Mwongozaji bora kwenye tuzo hizo.
Filamu ilipigiwa katika sehemu ya Un Certain Regard wakati wa Tamasha la Filamu la Cannes la 1991.
Talking Book
Talking Book ni jina la albamu ya mwanamuziki Stevie Wonder, ambayo ilitolewa mnamo mwezi wa Oktoba katika mwaka wa 1972.
Stanley Clarke
Stanley Clarke (amezaliwa 30 Juni, 1951 mjini Philadelphia, Pennsylvania) alikuwa mwanamuziki wa Marekani. Alikuwa anapiga muziki wa jazz.
Me Against the World
Me Against the World ni jina la kutaja albamu ya tatu ya msanii wa muziki wa hip hop wa Kimarekani, 2Pac. Albamu ilitolewa mnamo tar. 14 Machi 1995 kwenye studio ya Interscope Records.
Albamu ilirekodiwa katika majuma kadhaa kabla msanii hajaendala jela kwa kosa la kumtukana mtu matusi ya nguoni - wakati wa kesi hiyo mnamo mwaka wa 1993 ambayo kulikuwa na mwanamke mmoja wengine wawili ambao wanadai walidhalilishwa na huyu bwana. Ilikuwa hii iliopelekea kifungo cha jela na wengi wanaamini kwamba hii ndiyo iliomwinua kisanaa 2Pac kwenye rekodi, na maujanja yake inaaminika kuwa na alama zaidi za "kukiri," "kutafakari," na "majadilliano-enye moyo safi."
"Me Against the World", ilitolewa wakati Tupac yupo jela, ikafanya mgongano wa haraka kwenye chati, ikapanda mpaka nafasi ya kwanza mara tu baada ya kutolewa kwake, na kumfanya 2Pac kuwa msanii wa kwanza kuingiza albamu nafasi ya kwanza kwa mara ya kwanza kwenye chati za "Billboard" 200 wakati anatumikia kifungo chake jela. Albamu pia ilikuwa ni moja kati ya albamu za 2Pac ambazo zimepokea tathmini nzuri na kuwa na mashabiki wengi na umaarufu kwa ujumla, yenye wengi huiita juhudi yake bora ya kazi yake, na moja kati ya albamu kali za hip hop za muda wote.
Mwaka wa 1993, Tupac Shakur tayari alishakuwa na mafanikio katika tasnia ya muziki wa hip hop, akiwa na kwa ajili ya single zake zilizompeleka katika ishirini bora kwa chati za pop ("I Get Around", "Keep Ya Head Up"), na kwa albamu mbili ambazo zimeweza kushika ishirini-na-tano bora za "Billboard" 200 ("Strictly 4 My N.I.G.G.A.Z."). Hata hivyo, msanii huyu mwenye umri wa miaka 22 amepata kuwa na mfululizo wa matukio na kushtakiwa kwa makosa kadha wa kadha ya uvunjaji wa sheria.
Wakati wa kiangazi cha mwaka wa 1993, Shakur alishtakiwa kwa kosa la kumshambulia mwongozaji Allen Hughes wakati wanapiga filamu ya "Menace II Society"; Shakur baadaye akahukumiwa kifungo cha siku 15 jela. Baadaye, mnamo mwezi wa Oktoba 1993, Shakur alishtakiwa kwa kosa la kuwatandika maofisa wawili wa polisi ambao walikuwa hawapo-kazini huko mjini Atlanta, kulingana na jinsi mashtaka yaliyo hatimaye kesi ikafutwa.
Mnamo mwezi wa Novemba, Shakur na wenzake wawili wa katika msafara wake walishtakiwa kwa kosa la ubakaji wa mshabiki wao wa kike, tukio ambalo walikutwa na makosa na hatimaye kutumikia kifungo cha miaka 4.5 jela. Kulingana na maelezo ya Shakur, albamu ilitengenezwa kwa ajili ya kuonesha wapenzi wa hip hop heshima zake katika sanaa hiyo. Kimashairi, Shakur kimakusudi alijaribu kutengeneza hii kibinafsi zaidi, makini, na juhudi kupita albamu zile za awali.
Timbaland
Timothy Zachery Mosley (amezaliwa tar. 10 Machi 1971) ni mshindi wa Tuzo za Grammy-akiwa kama mtayarishaji wa rekodi, mwimbaji na rapa bora kutoka nchini Marekani. Timbaland ametayarisha maalbamu na masingle kibao ya wasanii tangu katikati mwa miaka ya 1990 mpaka leo hii.
Kazi ya kwanza ya Timbaland ambayo imempa sifa kubwa ni ile ya mwaka wa 1996 kwenye "Ginuwine...the Bachelor" ya mwimbaji wa R&B Ginuwine. Baada ya kupata mafanikio makubwa kwa kazi ya albamu ya Aaliyah ya 1996, "One in a Million" na albamu ya Missy Elliott ya 1997, "Supa Dupa Fly", Timbaland akawa mtayarishaji maarufu sana kwa upande wasanii wa R&B na hip-hop. Awali alitoa albamu kadhaa kwa ajili ya rapa mwenzi wake Magoo. with Magoo , Rene' Diamond Hilton
Mshonaji (ndege)
Washonaji ni ndege wadogo wa jenasi mbalimbali katika familia Cisticolidae. Wamepewa jina hili kwa sababu ndege hawa huunganisha majani kwa kushona na kutengeneza tago lao ndani yao. 
Wana mkia mrefu uwekwao juu mara nyingi. Rangi yao ni kahawia, kijivu au kijani mgongoni na nyeupe, njano au kijivu isiyokolea chini; spishi kadhaa zina utosi mwekundu. Wanatokea Afrika kusini kwa Sahara na Asia ya tropiki katika misitu na mapori. Hula wadudu. Hulitengeneza tago kwa manyasi ndani ya majani yaliyoshonwa katika kichaka, mmea au kishungi cha manyasi. Jike huyataga mayai 2-3.
San Juan del Río, Querétaro
San Juan del Río ni mji mkubwa wa pili jimboni Campeche ukiwa wakazi 120,984. Eneo lake ni 308.8 km². Mji upo m 1,920 kutoka juu ya usawa wa bahari. Mji ulianzishwa mwaka 1531.
John Wayne
Marion Mitchell Morrison (26 Mei 1907 – 11 Juni 1979) amezaliwa na jina la Marion Robert Morrison, lakini anajulikana sana kwa jina la kisanii kama John Wayne, alikuwa mwigizaji wa filamu, mwongozaji, na mtayarishaji kutoka nchini Marekani. Anafahamika sana kwa sauti yake chini-chini, utembeaji na urefu. Pia alifahamika kwa michango yake ya kimawazo juu ya siasa na kuunga mkono kwake sera za kupinga-ukomunisti.
Toleo la Harris Poll la mwezi wa Januari 2009 limemweka Wayne sehemu ya tatu akiwa kama moja kati ya manyota wa filamu wenye wapenzi huko nchini Marekani, nyota pekee aliyekufa na kuonekana kwenye orodha yao kila mwaka tangu kuanza kutolewa kwake mnamo mwaka wa 1994.
Mnamo mwaka wa 1999,Taasisi ya Filamu ya Marekani imempa Wayne nafasi ya 13 kwenye orodha yao ya Waigizaji Wakali wa Kiume wa Muda Wote.
Wayne alizaliwa na jina la Marion Robert Morrison mjini Winterset, Iowa. Jina lake la kati lilibadilishwa mapema kutoka Robert na kuwa Mitchell pale wazazi wake walipoamua kumwita mtoto wao aliyefuatia jina la Robert. Familia yake walikuwa Wapresbyteri. Baba yake, Clyde Leonard Morrison, (1884–1937), alikuwa na asili ya Kiere, Mskoti-Mweire na Mwingereza, na ni mtoto wa mkongwe aliyepigana Vita ya wenyewe kwa wenyewe ya Marekani Bw. Marion Mitchell Morrison (1845–1915). Mama yake, zamani Mary Alberta Brown (1885–1970), alikuwa anatokea Lancaster County, Nebraska.
Familia ya Wayne ilihamia mjini Palmdale, California, na mnamo 1911 wakaelekea zao mjini Glendale, California, ambapo baba yake alifanya kazi kama mfamasia. Mzima moto mmoja kwenye kituo hicho wakati John yuko katika safari zake za kila siku za kuelekea shule huko Glendale akaanza kumwita "Little Duke", kwa sababu alikuwa haendi popote bila ya jibwa lake kubwa la Airedale Terrier, Duke. Yeye akapendekeza "Duke" kuwa badala ya "Marion," na jina hilo likamkaa kwa maisha yake yote.
Cuba Gooding, Jr.
Cuba M. Gooding, Jr. (amezaliwa tar. 12 Januari 1968) ni mwigizaji filamu kutoka nchini Marekani. Anafahamika sana kwa ushindi wake Tuzo ya Academy-akiwa kama mwigizaji mwandamizi bora kwenye filamu ya "Jerry Maguire" ambamo kacheza kama Rod Tidwell mnamo 1996, akiwa sambamba kabisa na Tom Cruise. Pia anafahamika sana kwa kucheza kwenye filamu iliongozwa na John Singleton ya "Boyz n the Hood" mnamo mwaka wa 1991.
Cuba Gooding, Jr. alizaliwa na kukulia mjini The Bronx, New York, akiwa kama mtoto wa Shirley, mwimbaji mwenye sauti Nyororo, na Cuba Gooding, Sr., mwimbaji kiongozi wa kundi la muziki wa soul la The Main Ingredient. Ana ndugu wa kiume wawili, mwanamuziki Tommy Gooding na mwigizaji mwenzi wake Omar Gooding. Familia yake ilihamia mjini Los Angeles baada ya kundi la Mzee wake kupata kibao chao kikali "Everybody Plays the Fool" mnamo mwaka wa 1972; halafu mzee wake akajitia kuitelekeza familia yake baada ya miaka miwili baadaye. Wakati wa kuonekana kwake kwenye Baada ya kuonekana kwake kwenye "The Howard Stern Show", Gooding akagundua kwamba baada ya baba yake kuondoka, familia yake ilikuwa ikiishi kwenye mahoteli kila kukicha huko mjini Los Angeles. Gooding alililewa na mama yake na kuhudhuria kwenye mashule tofauti takriban mane: North Hollywood High School, Tustin High School, Apple Valley High School, na John F. Kennedy High School ya mjini Granada Hills huko Los Angeles. Alipata kutumikia kama rais kwenye mashule hayo tofauti matatu. Amekuwa muumini wa dhehebu la Born again akiwa na umri wa miaka takriban 13.
Shoronjano
Shoronjano ni ndege wadogo wa jenasi "Calamonastides" na "Iduna" katika familia Acrocephalidae. Spishi nyingine za familia hii zinaitwa shoro kwa ufupi. Ndege hawa wana rangi ya kahawa mgongoni na njano chini. Wanatokea misitu au mabwawa ya mafunjo (Shoronjano domo-jembamba) ya Afrika. Hula wadudu. Hujenga tago lao kwa umbo wa kikombe au kikapu kwa majani na pengine vijiti. Tago la kibwirosagi domo-jembamba limefungika mabua ya mafunjo. Jike huyataga mayai 2-6.
Ciudad Nezahualcóyotl
Ciudad Nezahualcóyotl (pia: "Nêzahaulkoiächktl" au "Ciudad Neza") ndiyo mji mkubwa wa pili jimboni la Mexico. Kwa mujibu wa sensa iliyofanyika mnamo mwaka wa 2005, mji una wakazi wapatao 1,136,300 wanaoishi katika mji huu.
Eneo lake ni 63.44 km².
Mji upo m 2,440 kutoka juu ya usawa wa bahari.
Jina lilichaguliwa kwa heshima ya mfalme Nezahualcóyotl.
Mji ulianishwa mwaka 1963.
Urais wa Barack Obama
Urais wa Barack Obama ulianza tarehe 20 Januari 2009 saa sita mchana EST, alipoapishwa kama rais nambari 44 wa Marekani. Obama alikuwa mjumbe katika Bunge La Maseneta La Marekani kutoka Illinois alipomshinda mjumbe wa Arizona, Seneta John McCain, katika uchaguzi wa rais wa Marekani mwaka 2008.
Sera zake Obama zimejumuisha majaribio ya kuyaondoa matatanisho ya kiuchumi ya miaka 2008-2009, na pia mabadiliko katika sheria za ushuru za Marekani. Katika sera zinazohusu nch za kigeni, Obama amejaribu kuukarabati uhusiano wa Mrekani na nchi nyingine, na pia kuanza kutamatisha ufungwaji wa mahabusu wa kigeni katika kituo cha kijeshi cha Guantanamo Bay. Obama ametanganza kwamba atajaribu kupunguza silaha za nyuklia zinazohifadhiwa na jeshi la Marekani.
Chuo Kikuu cha Columbia
Chuo Kikuu Cha Columbia ni chuo chenye masomo ya shahada katika mji wa New York. Kilibuniwa mwaka 1754 na Kanisa la Uingereza kikiitwa King's College (Chuo Cha Mfalme), baada ya kupata idhini ya kutoa mafunzo kutoka kwake mfalme George II wa Uingereza.
Miongoni mwa waliofuzu kutoka katika chuo hiki ni rais wa Marekani, Barack Obama, rais wa Estonia Toomas Hendrik Ilves, na wasanii waimbaji Alicia Keys na Lauryn Hill.
Chuo Kikuu cha Harvard
Harvard ni chuo kikuu maarufu nchini Marekani, kilichoanzishwa mnamo mwaka 1636 katika Cambridge, Massachusetts.
Harvard Law Review
Harvard Law Review ni jarida la kisheria lenye kufuatilia habari za kisheria na maamuzi ya Mahakama za Marekani. Jarida hili huchapishwa na wanafunzi katika kitivo cha Sheria kwenye chuo Kikuu cha Harvard kila mwezi kuanzia Novemba hadi Juni.
Jarida hili lilichapishwa mara ya kwanza 15 Aprili 1887, na lina wahariri wakuu 14 wanaochaguliwa kila mwaka kutoka katika ujumla wa wanafunzi katika kitivo hicho cha sheria.
Bunge la jimbo la Illinois
Bunge la juu jimbo la Illinois, nchini Marekani ni baraza kuu katika dola hili likiwa na jukumu la kupitisha sheria zinazohusu jimbo hilo. Bunge hilo lilibuniwa kupitia katiba ya jimbo, iliyopitishwa mwaka 1818. Lina wabunge 59 wanaochaguliwa kila mmoja kutoka sehemu wakilishi bungeni, wale wabunge wakigawiwa katika makundi matatu, na kila kundi likipigiwa kura tena baada ya muhula wa miaka miwili.
Bunge hili huketi katika mji wa Springfield, Illinois. Barack Obama alikuwa mjumbe katika bunge hili kwa mihula mitatu, kabla ya kuchaguliwa kujiunga na Bunge La Maseneta La Marekani mwaka 2004.
Anthony Anderson
Anthony Alexandre Anderson (amezaliwa tar. 15 Agosti 1970) ni mwigizaji wa filamu, mchekeshaji, na mwandishi kutoka nchini Marekani. Amepata kucheza kwenye ucheshi wake mwenyewe wa "All About the Andersons", vilevile kwenye igizo kama vile "K-Ville", "The Shield" na "Law & Order". Pia amepata kucheza kama mwigizaji mwandamizi kwenye filamu kama vile "Transformers", "The Departed", na "".
Anderson alizaliwa mjini Los Angeles, California, akiwa kama mtoto wa Dora, mshughulikiaji simu na mwigizaji; baba yake wa kufikia, Sterling Bowman, ana miliki maduka mengi ya nguo. Anderson ni mhitimu wa Los Angeles County High School for the Arts na [[Chuo Kikuu cha Howard. Amesoma na waigizaji wenzake kama vile [[Avery Brooks]], [[Ruby Dee]] na [[Ossie Davis]].
Anderson amekuwa akifanya kazi kama mwigizaji, hasa kwenye nyanja za uchekeshaji, kwa miaka mingi. Kazi zake za televisheni ni pamoja na kuonekana san akiwa kama nyota mwalikwa kwenye mfululizo wa "NYPD Blue", "Malcolm & Eddie", "In the House", na "Ally McBeal". Nyusika zake zilizokuwa zikijirudia ni pamoja na mfululizo wa "Til Death" na "The Bernie Mac Show". Alikuwa muhusika wa kati kwenye mfululizo wa "All About the Andersons", ambao uliishia kwa msimu mmoja tu kwenye televisheni ya [[the WB]].
Miongoni mwa suhirika wake maarufu ni pamoja na filamu ya: "Kangaroo Jack", "My Baby's Daddy", "Hustle & Flow", na "Agent Cody Banks 2: Destination London".
Anderson amejiunga kwenye igizo refu la TV la uharifu la [[NBC]], "Law & Order" mnamo 2008. Awali alipata kuonekana kwenye mifululizo mingine miwili ya uharifu, "K-ville" (akiwa kama mmoja kati ya wahusika wakuu) na "The Shield".
Mnamo mwaka wa 2009, Anderson amepata kuongoza filamu-fupi ya dakika moja akishirikiana na nyota mwenzi wa kwenye "Law & Order",[[Jeremy Sisto]]. Filamu hiyo ilitengenezwa kwa ajili ya Responsibility Project, mpango unganishi wa [[NBC]] na Liberty Mutual Group. Kipande hicho kilirushwa wakati wa onyesho la "Law & Order" katika kipengele cha "Reality Bites" mnamo tar. 16 Oktoba 2009.
Mnamo mwaka wa 1995, amemwoa kipenzi chake cha roho waliokuwa wakisoma wote chuo Bi. Alvina. Wawili hao wana watoto wawili. Kwa sasa wanaishi mjini Hancock Park, Los Angeles, California.
[[Jamii:Waliozaliwa 1970]]
[[Jamii:Waigizaji filamu wa Marekani]]
[[Jamii:Watu walio hai]]
Gabrielle Union
Gabrielle Monique Union (amezaliwa tar. 29 Oktoba 1972) ni mwigizaji filamu na mwanamitindo wa zamani kutoka nchini Marekani. Miongoni mwa nyusika zake maaarufu ni pamoja na ule aliocheza na Kirsten Dunst kwenye filamu ya "Bring it On". Union pia amepata kucheza na Will Smith na Martin Lawrence kwenye filamu bab-kubwa ya "Bad Boys II" na kucheza kama daktari kwenye mfululizo wa CBS wa "City of Angels". Pia amepata kucheza na LL Cool J na Meagan Good kwenye filamu ya "Deliver Us from Eva" mnamo mwaka wa2003.
Keri Hilson
Keri Lynn Hilson (amezaliwa tar. 5 Desemba, 1982) ni msanii wa rekodi wa Kimarekani ambaye amesaini mkataba na studio ya Zone 4, Mosley Music Group na Interscope Records.
Huyu ni mmoja kati ya mkusanyiko wa watunzi na watayarishaji wa muziki wajulikano kwa jina la The Clutch. Mwanzoni mwa miaka ya 2000, Hilson ametunga nyimbo kede-kede kwa ajili ya marapa na waimbaji kama vile Britney Spears na Ludacris. Mnamo mwaka wa 2007, amepata kushirikishwa kwenye wimbo wa Timbaland wa "The Way I Are" na "Scream" na kuanza kazi za kuimba tangu hapo. Hilson amepata kuuza sura kwenye miziki ya video ya msanii kama vile Usher, Ne-Yo na Nelly, na wengine wengi. Albamu yake ya kwanza inaitwa "In a Perfect World…", ilitolewa mwanzoni mwa mwaka wa 2009, vibao kikali kutoka kwenye albamu hiyo ni "Energy", "Turnin' Me On" na "Knock You Down".